ประกาศกระทรวงพาณิชย์ประกาศกระทรวงพาณิชย์ฉบับที่๘๕ (พ.ศ. ๒๕๑๗)เรื่อง ให้ผู้ประกอบพาณิชยกิจไปจดทะเบียนพาณิชย์-------------- อาศัยอำนาจตามความในมาตรา๘ แห่งพระราชบัญญัติทะเบียนพาณิชย์ พ.ศ. ๒๔๙๙รัฐมนตรีว่าการกระทรวงพาณิชย์ออกประกาศให้ผู้ประกอบพาณิชยกิจในท้องที่ ดังต่อไปนี้ ๑.อำเภอปลาปาก จังหวัดนครพนม ๒.อำเภอเชียงกลาง จังหวัดน่าน ๓.อำเภอปากชม จังหวัดเลย ๔.อำเภอบ้านม่วง จังหวัดสกลนคร ๕.อำเภอพังโคน จังหวัดสกลนคร ๖.อำเภอดอนสัก จังหวัดสุราษฎร์ธานี ๗.อำเภอเวียงสระ จังหวัดสุราษฎร์ธานี ๘.อำเภอพนม จังหวัดสุราษฎร์ธานี ๙.อำเภอสังคม จังหวัดหนองคาย ๑๐.อำเภอหัวตะพาน จังหวัดอุบลราชธานีที่ยังไม่ได้จดทะเบียนพาณิชย์ตามพระราชบัญญัติทะเบียนพาณิชย์พ.ศ. ๒๔๙๙ ไปจดทะเบียนพาณิชย์ ณ สำนักงานทะเบียนพาณิชย์แห่งท้องที่อำเภอนั้น ๆภายในกำหนด ๓๐ วัน นับแต่วันประกาศนี้เป็นต้นไป คือ ๑.ผู้ประกอบพาณิชยกิจในการทำโรงสีข้าวและการทำโรงเลื่อยที่ใช้เครื่องจักร ๒.ผู้ประกอบพาณิชยกิจซึ่งขายสินค้าไม่ว่าอย่างใด ๆ อย่างเดียวหรือหลายอย่างก็ตามคิดรวมทั้งสิ้นในวันหนึ่งวันใดขายได้เป็นเงินตั้งแต่๒๐ บาท ขึ้นไป หรือมีสินค้าดังกล่าวไว้เพื่อขายมีค่ารวมทั้งสิ้นเป็นเงินตั้งแต่ ๕๐๐ บาท ขึ้นไป ๓.นายหน้าหรือตัวแทนค้าต่าง ซึ่งทำการเกี่ยวกับสินค้าไม่ว่าอย่างใด ๆ อย่างเดียวหรือหลายอย่างก็ตามและสินค้านั้นมีค่ารวมทั้งสิ้นในวันหนึ่งวันใดเป็นเงินตั้งแต่ ๒๐ บาท ขึ้นไป ๔.ผู้ประกอบพาณิชยกิจซึ่งประกอบการหัตถกรรมหรือการอุตสาหกรรมไม่ว่าอย่างใด ๆ อย่างเดียวหรือหลายอย่าง ก็ตาม และขายสินค้าที่ผลิตได้มีค่ารวมทั้งสิ้นในวันหนึ่งวันใดเป็นเงินตั้งแต่ ๒๐ บาท ขึ้นไปหรือในวันหนึ่งวันใดมีสินค้าที่ผลิตได้มีค่ารวมทั้งสิ้นเป็นเงิน ตั้งแต่ ๕๐๐ บาท ขึ้นไป ๕.ผู้ประกอบพาณิชยกิจในการขนส่งทางทะเล การขนส่งโดยเรือกลไฟ หรือเรือยนต์ประจำทาง การขนส่งโดยรถไฟ การขนส่งโดยรถรางการขนส่งโดยรถยนต์ประจำทาง การขายทอดตลาด การรับซื้อขายที่ดิน การให้กู้ยืมเงินการรับแลกเปลี่ยนหรือซื้อขายเงินตราต่างประเทศ การซื้อหรือขายตั๋วเงิน การธนาคาร การโพยก๊วนการทำโรงรับจำนำ และการทำโรงแรม สำหรับผู้ประกอบพาณิชยกิจซึ่งได้จดทะเบียนพาณิชย์ไว้แล้วตามพระราชบัญญัติทะเบียนพาณิชย์ พ.ศ. ๒๔๙๙ คือ (๑)ผู้ประกอบพาณิชยกิจในเขตท้องที่อำเภอปลาปาก ซึ่งได้จดทะเบียนพาณิชย์ ไว้ ณ สำนักงานทะเบียนพาณิชย์อำเภอเมืองนครพนมเมื่อครั้งยังอยู่ในเขตการปกครองของอำเภอเมืองนครพนม (๒)ผู้ประกอบพาณิชยกิจในเขตท้องที่อำเภอเชียงกลาง ซึ่งได้จดทะเบียนพาณิชย์ ไว้ ณ สำนักงานทะเบียนพาณิชย์อำเภอทุ่งช้างเมื่อครั้งยังอยู่ในเขตการปกครองของอำเภอทุ่งช้าง (๓)ผู้ประกอบพาณิชยกิจในเขตท้องที่อำเภอปากชม ซึ่งได้จดทะเบียนพาณิชย์ไว้ณ สำนักงานทะเบียนพาณิชย์อำเภอเชียงคานเมื่อครั้งยังอยู่ในเขตการปกครองของอำเภอเชียงคาน (๔)ผู้ประกอบพาณิชยกิจในเขตท้องที่อำเภอบ้านม่วง ซึ่งได้จดทะเบียนพาณิชย์ ไว้ ณ สำนักงานทะเบียนพาณิชย์อำเภอวานรนิวาสเมื่อครั้งยังอยู่ในเขตการปกครองของอำเภอวานรนิวาส (๕)ผู้ประกอบพาณิชยกิจในเขตท้องที่อำเภอพังโคน ซึ่งได้จดทะเบียนพาณิชย์ไว้ ณ สำนักงานทะเบียนพาณิชย์อำเภอพรรณานิคมเมื่อครั้งยังอยู่ในเขตการปกครองของอำเภอพรรณานิคม (๖)ผู้ประกอบพาณิชยกิจในเขตท้องที่อำเภอดอนสัก ซึ่งได้จดทะเบียนพาณิชย์ ไว้ ณ สำนักงานทะเบียนพาณิชย์อำเภอกาญจนดิษฐ์ เมื่อครั้งยังอยู่ในเขตการปกครองของอำเภอกาญจนดิษฐ์ (๗)ผู้ประกอบพาณิชยกิจในเขตท้องที่อำเภอเวียงสระ ซึ่งได้จดทะเบียนพาณิชย์ ไว้ ณ สำนักงานทะเบียนพาณิชย์อำเภอบ้านนาสารเมื่อครั้งยังอยู่ในเขตการปกครองของอำเภอบ้านนาสาร (๘)ผู้ประกอบพาณิชยกิจในเขตท้องที่อำเภอพนม ซึ่งได้จดทะเบียนพาณิชย์ ไว้ ณ สำนักงานทะเบียนพาณิชย์อำเภอคีรีรัฐนิคมเมื่อครั้งยังอยู่ในเขตการปกครองของอำเภอคีรีรัฐนิคม (๙)ผู้ประกอบพาณิชยกิจในเขตท้องที่อำเภอสังคม ซึ่งได้จดทะเบียนพาณิชย์ ไว้ ณ สำนักงานทะเบียนพาณิชย์อำเภอศรีเชียงใหม่ เมื่อครั้งยังอยู่ในเขตการปกครองของอำเภอศรีเชียงใหม่ (๑๐)ผู้ประกอบพาณิชยกิจในเขตท้องที่อำเภอหัวตะพาน ซึ่งได้จดทะเบียนพาณิชย์ ไว้ ณ สำนักงานทะเบียนพาณิชย์อำเภออำนาจเจริญเมื่อครั้งยังอยู่ในเขตการปกครองของอำเภออำนาจเจริญ ไม่ต้องยื่นขอจดทะเบียนพาณิชย์อีกเว้นแต่ได้มีการเปลี่ยนแปลงรายการที่จดทะเบียนไว้หรือเลิกประกอบพาณิชยกิจที่ได้จดทะเบียนไว้ทั้งหมดจึงจะต้องยื่นขอจดทะเบียนเปลี่ยนแปลงรายการหรือจดทะเบียนเลิกประกอบพาณิชยกิจตามพระราชบัญญัติทะเบียนพาณิชย์ ประกาศณ วันที่ ๒ มกราคม ๒๕๑๗ ชาญชัย ลี้ถาวร รัฐมนตรีว่าการกระทรวงพาณิชย์[รก.๒๕๑๗/๙/๑๕๑/๒๒ มกราคม ๒๕๑๗] สุรินทร์ /แก้ไข ๑๐/๐๗/๒๕๔๔